als_Latn dik_Latn sag_Latn
Dita e Verës ka sjellë gjallëri sot në kryeqytetin shqiptar, në bulevardin e të cilit qytetarë të shumtë po festojnë largimin e dimrit. Qytetarët e Tiranës, por edhe shumë vizitorë nga qytetet e tjera kanë mbushur sheshet e kryeqytetit, ndërkohë që Banda Frymore e Ushtrisë marshoi përgjatë bulevardit “Dëshmorët e Kombit”.
Ministri i Mirëqenies Sociale dhe Rinisë, Erion Veliaj, i pranishëm në Bulevardin “Dëshmorët e Kombit”, ku edhe janë përqendruar pjesa më e madhe e aktiviteteve, tha se “ju uroj gjithë shqiptarëve gëzuar Ditën e Verës, sjelltë perëndia verë më jetën e secilit, qoftë një vit i mbarë dhe një energji e re e pozitive për atë që kemi përpara”.
Lidhur me aktivitetet e organizuara nga bashkia e Tiranës, Veliaj tha “unë besoj se bashkia e Tiranës duhet të menaxhojë qytetin e jo protestat aty ku bashkia la një boshllëk sipërmarrja dhe gjithë institucionet e tjera e mbushën atë vakum që ekzistonte. Ne nuk kemi marrë një ftesë nga bashkia për organizimin e përbashkët të aktiviteteve, por nga ana tjetër fakti që bashkia nuk menaxhon më këtë qytet nuk do të thotë që lë një vakum të aktiviteteve. Bashkia të vetmen gjë që ka vënë janë zbukurimet. Njerëzit duan gjëra konkrete një bashki që është aty për festat, rrugët dhe për të gjitha punët publike mesa duket bashkia ka marrë mungesë në këto aktivitete”.
als_Latn als_Latn als_Latn